Last saved by: Vašutová Gabriela

OKRESNÁ PROKURATÚRA POVAŽSKÁ BYSTRICA 
Ľ. Štúra 1, 017 01 Považská Bystrica 1

Číslo: Pv 864/16/3306-8	Považská Bystrica 07.02.2017 
EEČ: 2-26-13-2017
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 2, odsek 3 písmeno c Trestného zákona
Rozhodol: 	prokurátorka Okresnej prokuratúry Považská Bystrica 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: 1518 XXXXX
povolanie: kováč
väzba: nie
ktorý je trestne stíhaný pre trestný čin:
-	prečin: zanedbanie povinnej výživy podľa § 207 odsek 2, odsek 3 písmeno c Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
hoci bol ako otec maloletého XXXXX nar. XXXXX povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX prispievať na jeho výživu po 200,- € mesačne vždy do 15.- teho dňa v mesiaci, do rúk matky dieťaťa XXXXX, trvale bytom XXXXX č. XXXXX okres XXXXX, túto vyživovaciu povinnosť neplnil a to ani v mieste bydliska dieťaťa bývajúceho s matkou, ani na inom mieste a ani na území XXXXX republiky, kde sa počas kritickej doby zdržiaval, vyživovacej povinnosti sa úmyselne vyhýbal tak, že napriek tomu, že odo dňa 02.03.2010 pracoval na základe riadnej pracovnej zmluvy, v hlavnom pracovnom pomere ako kováč v s. r. o. XXXXX republika, kde dosahoval čistú priemernú mesačnú mzdu vo výške 346,33 €,  z ktorej mohol platiť pravidelne výživné, vyživovaciu povinnosť ale zamestnávateľovi nenahlásil, v kritickej dobe nebol evidovaný na úrade práce v mieste trvalého bydliska a ani na území XXXXX republiky, nepoberal dávky a príspevky v hmotnej núdzi, nepodnikal, počas kritickej doby uhradil titulom výživného celkovú sumu 950,- €, čím mu za obdobie od júla 2016 najmenej do konca januára 2017 vznikol dlh na výživnom v celkovej výške 450,- € a tohto konania sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX, ktorý nadobudol právoplatnosť dňom XXXXX uznaný vinným zo spáchania prečinu zanedbania povinnej výživy podľa § 207 ods. 2 Tr. zák., za ktorý mu bol uložený trest odňatia slobody v trvaní 12 (dvanásť) mesiacov s podmienečným odkladom na skúšobnú dobu 24 (dvadsaťštyri) mesiacov,

lebo zanikla trestnosť činu, tým, že obv. XXXXX si svoju vyživovaciu povinnosť dodatočne splnil v celom rozsahu a trestný čin nemal trvalo nepriaznivé následky na dieťa.

Odôvodnenie:
Uznesením vyšetrovateľa OR PZ, Odboru kriminálnej polície XXXXX ČVS:ORP-XXXXX zo dňa XXXXX bolo začaté trestné stíhanie a zároveň vznesené obvinenie XXXXX pre prečin zanedbania povinnej výživy podľa § 207 ods. 2, ods. 3 písm. c/ Tr. zák., na tom skutkovom základe, hoci bol ako otec maloletého XXXXX nar. XXXXX, povinný podľa Zákona o rodine, ako aj na základe rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX, prispievať na jeho výživu po 200,- € mesačne vždy do 15.- teho dňa v mesiaci, do rúk matky dieťaťa XXXXX, trvale bytom XXXXX č. XXXXX okres XXXXX, túto povinnosť neplnil najskôr vôbec, pričom s platením výživného začal až po tom, ako bolo voči nemu vznesené obvinenie, a to ani v mieste bydliska dieťaťa bývajúceho s matkou, ani na inom mieste, ani na území XXXXX republiky, kde sa počas kritickej doby zdržiaval a úmyselne sa jej vyhýbal tak, že napriek tomu, že odo dňa 02.03.2010 pracoval na základe riadnej pracovnej zmluvy, v hlavnom pracovnom pomere ako kováč v s. r. o. XXXXX republika, kde dosahoval čistú priemernú mesačnú mzdu vo výške 346,33 €, z ktorej mohol platiť pravidelne výživné, pričom vyživovaciu povinnosť zamestnávateľovi nenahlásil, v kritickej dobe nebol evidovaný na úrade práce ani v mieste trvalého bydliska ani na území XXXXXj republiky, nepoberal dávky a príspevky v hmotnej núdzi, ani nepodnikal, počas kritickej doby uhradil titulom výživného  950,- €, čím mu za obdobie od júla 2016 najmenej do konca januára 2017 vznikol dlh na výživnom vo výške 450,- €, tohto konania sa dopustil napriek tomu, že bol trestným rozkazom Okresného súdu XXXXX sp. zn. XXXXX zo dňa XXXXX ktorý nadobudol právoplatnosť dňom XXXXX uznaný vinným zo spáchania prečinu zanedbania povinnej výživy podľa § 207 ods. 2 Tr. zák., za ktorý mu bol uložený trest odňatia slobody v trvaní 12 (dvanásť) mesiacov s podmienečným odkladom na skúšobnú dobu 24 (dvadsaťštyri) mesiacov
 
Vyšetrovateľ PZ predložil prokurátorovi vyšetrovací spis ČVS:ORP-XXXXX-XXXXX ktorý sa na vec vzťahuje, dňa XXXXX s návrhom na zastavenie trestného stíhania pre horeuvedený trestný čin voči obv. XXXXX z dôvodu účinnej ľútosti. 

Preskúmala som vyšetrovací spis a zistila som, že návrh vyšetrovateľa PZ je dôvodný. Z vyšetrovacieho spisu je zrejmé, že obv. XXXXX bol povinný prispievať na výživu svojho maloletého syna XXXXX po 200,- € mesačne podľa rozsudku Okresného súdu XXXXX sp. zn. XXXXX zo dňa XXXXX právoplatného dňom XXXXX,  o schválení dohody medzi rodičmi o výživnom, vždy do 15.- teho dňa v mesiaci do rúk matky dieťaťa XXXXX, trvale bytom XXXXX č. XXXXX okres XXXXX.

V priebehu skráteného vyšetrovania bol vypočutý obvinený XXXXX, pričom zo zápisnice z jeho výsluchu zo dňa 23.01.2017 vyplýva, že uhradil v hotovosti sumu 2.850,- € priamo do rúk matky dieťaťa XXXXX dňa 19.01.2017 a dlh na výživnom v celom rozsahu za kritické obdobie od júla 2016 do konca januára 2017 v celkovej výške 450,- € tým uhradil. Zvyšné peniaze z uhradenej sumy vo výške 2.400,- € zaplatil obv. XXXXX ako dlh na výživnom za predchádzajúce kritické obdobie, za ktoré bol už právoplatne odsúdený.

V priebehu prípravného konania bola viackrát vypočutá matka dieťaťa XXXXX, naposledy dňa XXXXX. XXXXX uviedla, že spolu s maloletým XXXXX boli navštíviť obv. XXXXX v mieste jeho terajšieho bydliska, v obci XXXXX republika a dňa 19.01.2017 jej dal osobne do rúk obv. XXXXX sumu 2.850,- €, čím uhradil dlh na výživnom za obdobie od júla 2016 do konca januára 2017 a zároveň doplatil aj dlh, ktorý mu vznikol za predchádzajúce obdobie neplatenia výživného, za ktoré bol už odsúdený. Svedkyňa dodala, že okrem tejto sumy kúpil obv. XXXXX dieťaťu rôzne ďalšie veci a ovocie a jej poskytol 1.000,- Kč na benzín. V tejto zápisnici zároveň svedkyňa dodala, že neplatenie výživného nemalo trvalo nepriaznivé následky na maloletého XXXXX

Vyšetrovací spis obsahuje ďalšie dôkazy listinného charakteru, a to rozsudok o výživnom, rodný list dieťaťa, potvrdenie základnej školy XXXXX, do ktorej chodí maloletý XXXXX XXXXX, správy na obvineného XXXXX z okresu XXXXX, kde predtým býval, a to z príslušného úradu práce, zo sociálnej poisťovne, zo živnostenského odboru okresného úradu, správu zamestnávateľa obvineného - XXXXX republika, odpis z registra trestov.   
 
Podľa § 86 ods. 1 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods.1 písm. h/ Tr. por.  prokurátor zastaví trestné stíhanie, ak zanikla trestnosť činu. 

Pretože obv. XXXXX uhradil dlh na výživnom ešte v priebehu prípravného konania, prečin, z ktorého bol obvinený, nemal trvalo nepriaznivé následky na dieťa, čím využil ustanovenie o účinnej ľútosti, bolo možné rozhodnúť tak, ako je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.

JUDr. Gabriela Vašutová 
prokurátorka